**Приложение № 1**

**Към Условията за изпълнение**

**Документи за междинно и окончателно плащане**

**А. Общи документи:**

1. Искане за междинно/окончателно плащане и попълнена финансова таблица за извършените инвестиции по групи разходи към искането за плащане. (по образец);
2. Декларация по образец Приложение № 2 (само в случаите, когато са настъпили промени в декларираните обстоятелства);
3. Декларация (в случай, че ползвателят няма регистрация по [Закона за данък върху добавената стойност](javascript:%20NavigateDocument('ЗК_2006_152490');)), че ползвателят няма да упражни правото си на данъчен кредит за активи и услуги, финансирани по Стратегически план 2023 - 2027 г. (Приложение 3).
4. Декларация от представляващия ползвателя на помощта за упражняване правото на данъчен кредит. (Приложение 3 А);
5. Декларация от представляващия ползвателя на помощта за наличие или липса на двойно финансиране (Приложение 4);
6. Индивидуален сметкоплан, утвърден от ръководителя на предприятието, с включени в него обособени счетоводни сметки, специално открити за заявлението за подпомагане. Сметките следва да съдържат номера /или част от номера/ на договора за предоставяне на безвъзмездна помощ или номера на заявлението за подпомагане
7. Копие на извлечение от инвентарна книга или разпечатка от счетоводната система на ползвателя, доказваща заприхождаването на финансирания актив в отделна счетоводна система или в отделни счетоводни аналитични сметки, специално открити за заявлението за подпомагане;
8. Аналитична оборотна ведомост, извлечения от отделни аналитични счетоводни сметки, отразяващи разходите по заявлението за подпомагане или от отделна счетоводна система за отчитане на разходите по заявлението. Сметките следва да съдържат номера /или част от номера/ на договора за предоставяне на безвъзмездна помощ.
9. Първични счетоводни документи (фактури), доказващи извършените разходи;
10. Платежно нареждане (друг документ), доказващо плащане от страна на ползвателя на помощта, заверено от обслужващата банка. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането)
11. Пълно банково извлечение от деня на извършване на плащането, доказващо плащане от страна на ползвателя на помощта, заверено от обслужващата банка.;
12. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство (представя се при кандидатстване за окончателно плащане).
13. Договор за строителство (доставка) услуга между ползвателя и изпълнителя с детайлно описание на техническите характеристики, цена в левове или евро, срок, количество ведно с подробна количествено-стойностна сметка (само при настъпили промени след последното им представяне). В договорите се описва ДДС. Представя се в два формата „рdf“ или „jpg“ и на „xls“ или „xlsx“.
14. Декларация от всеки доставчик, че активите - предмет на инвестиция, не са втора употреба (В случай че в Приемно-предавателния протокол между доставчика/изпълнителя и бенефициента е включена декларативна част, че активите не са втора употреба, документът не се представя.);
15. Приемо-предавателен протокол , подписан от ползвателя на помощта и доставчика, с детайлно описание на техническите характеристики на активите - предмет на инвестицията. Представя се в два формата „рdf“ или „jpg“ и на „xls“ или „xlsx“;
16. Договор за финансов лизинг с приложен към него погасителен план за изплащане на лизинговите вноски (в случаите на финансов лизинг и в случай че не е представен пред ДФ „Земеделие“ при кандидатстването). Представя се във формат „pdf“ или „jpg“.
17. Декларация по образец за генериране на нетни приходи (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро) (Приложение 5);
18. Справка за паричните потоци, заплащани директно от потребителите за стоки и услуги, предоставени със заявлението за подпомагане (напр. такси за използването на инфраструктурата, продажбата или отдаването под наем на земя или сгради или плащания за услуги) за период от сключване на административния договор до датата на подаване на искане за плащане, подписана и от главния счетоводител (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро);
19. Справка за всички оперативни разходи и разходи за подмяна на недълготрайно оборудване, свързани с финансираното заявление за подпомагане за периода от сключване на административния договор до датата на подаване на искането за плащане, подписана и от главния счетоводител (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро);
20. Протокол за откриване на строителна площадка и за определяне на строителна линия и ниво (образец № 2/2а съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');) (ДВ, бр. 72 от 2003 г. );
21. Акт за установяване състоянието на строежа при спиране на строителството (образец № 10 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) (в случай, че е приложимо и същия документ не е описан в окончателните актове);
22. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в [чл. 7, ал. 3](javascript:%20Navigate('чл7_ал3');), т. [10 от Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');) и други случаи (образец № 11 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) (в случай, че е приложимо и същия документ не е описан в окончателните актове);
23. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия (в случай, че е приложимо и същия документ не е описан в окончателните актове);
24. Констативен акт за установяване годността за приемане на строежа (част, етап от него) (образец № 15 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) (при кандидатстване за окончателно плащане);
25. Протокол за установяване годността за ползване на строежа (частта, етапа от него) (образец № 16 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) (при кандидатстване за окончателно плащане);
26. Протокол за проведена 72-часова проба при експлоатационни условия (образец № 17 съгласно [Наредба № 3 от 2003 г. за съставяне на актове и протоколи по време на строителството](javascript:%20NavigateDocument('НР_2003_383641');)) в случаите, когато се изисква съгласно действащата нормативна уредба;
27. Удостоверение за въвеждане в експлоатация на строежа, издадено от органа, издал разрешението за строеж - за строежи от четвърта и пета категория (при кандидатстване за окончателно плащане);
28. Разрешение за ползване на строежа, издадено от Дирекцията за национален строителен контрол - за строежи първа, втора и трета категория, съгласно [чл. 137, ал. 1](javascript:%20NavigateDocument('ЗУТ_2001#чл137_ал1');) от [Закона за устройство на територията](javascript:%20NavigateDocument('ЗУТ_2001');) (при кандидатстване за окончателно плащане);
29. Писмо-обосновка, съгласувано от лицето, упражняващо строителен надзор, и подробна количествено-стойностна сметка) от строителя, детайлно изясняваща обстоятелствата, наложили извършването на допълнителни строително-монтажни дейности (когато е приложимо). Представя се в два формата „рdf“ или „jpg“ и на „xls“ или „xlsx“;
30. Заповед за изменяне на количествено-стойностна сметка, вариационна заповед, книга на обекта, издадени от изпълнителя, одобрена от лицето, упражняващо строителен надзор, и възложителя (когато е приложимо);
31. Ситуационна схема на линеен обект (съоръжение), включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане **или** Специализирана карта съгласно Закона за кадастъра и имотния регистър (ЗКИР) с отразени поливните съоръжения и кадастралните имоти в обхвата на напоителното поле, засегнато от инвестицията по проекта **или** Скица от карта за възстановена собственост (КВС) с отразени поливните съоръжения, обект на проектното предложение, включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане. Представя се във формат „pdf“ или „jpg“;
32. Документ за право на ползване на обекта/обектите на инвестиция за срок не по-кратък от изтичане на мониторинговия период, нотариално заверен и вписан в службата по вписванията към Агенция по вписванията (отнася се за обектите на инвестиция, включително за закупуване и/или инсталиране на нови машини, оборудване и съоръжения, необходими за подобряване на дейностите, свързани с напояване и/или обновяване на сгради и/или помещения, за които не се изисква издаване на разрешение за строеж, съгласно ЗУТ);

**Б. Специфични документи:**

1. Разрешително за водовземане съгласно Закона за водите или договор с титуляр на разрешително за водовземане, (ведно с неговото разрешително), валидни от изтичането на разрешителното/договора, приложени при подаване на проектното предложение, до изтичане на периода на мониторинг;

2. Сертификат за енергийни характеристики на сграда съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по [чл. 43, ал. 1](javascript:%20Navigate('чл43_ал1');), съответно по [чл. 43, ал. 2](javascript:%20NavigateDocument('ЗЕЕфект_2015#чл43_ал2');) от [Закона за енергийната ефективност](javascript:%20NavigateDocument('ЗЕЕфект_2015');), по образец съгласно П[риложение № 3](javascript:%20Navigate('прил3');). (когато е приложимо);

3. Свидетелство за регистрация на моторно превозно средство (важи в случаите на инвестиции за закупуване на моторни превозни средства, използвани за подобряване на проводимостта на ХМСН);

4. Свидетелство за регистрация на земеделска и горска техника (важи в случаите на инвестиции за закупуване на земеделска и/или горска техника, използвани за подобряване на проводимостта на ХМСН и когато се изисква съгласно действащата нормативна уредба);

5. Влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществения проект (прилага се когато съществува изменение в обхвата на защитените зони в периода между подаване на проектното предложение и искането за плащане);

6. Анализ, удостоверяващ изпълнението на условията по т. 12 от Раздел 9.1. „Условия за допустимост на разходите и избрана система за оценка на обоснованост на разходите“, изготвен и съгласуван от правоспособно лице с компетентност в съответната област (изисква се когато в процеса на изпълнение е налице промяна в техническите характеристики и/или други показатели в случаите на инвестиции за производство на енергия от ВЕИ);

7. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо изпълнение или надвишаване на реалните показатели за коефициент на полезно действие, икономия на вода и ефективно намаление на консумацията на вода след реализацията на инвестицията за ХМСН спрямо заложените показатели в инженерния проект към датата на кандидатстване;

8. Ежегодно разработена методика за определяне на цената на услугата „Доставяне на вода за напояване“, в съответствие с приетата с Постановление на Министерски съвет № 147 от 19 юли 2018 г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване, както по време на изпълнение на проектното предложение, така и в периода на мониторинг. *(Отнася се само за юридически лица, учредени и регистрирани по реда на Търговския закон (ТЗ) или Закона за кооперациите (ЗК));*

9. Списък с данни от договори с водоползватели спрямо датата на подаване на искането за окончателно плащане (Приложение № 8);

10. Графичен файл с обхвата на напоителното/ите поле/та. Данните трябва да бъдат структурирани в ESRI Shapefile - формат. (Специфичен файлов формат за съхранение на векторни пространствени данни, структуриран в няколко файла. Задължителните за формата файлове са: shp - съдържа геометрията на обектите, dbf - привързаният dBASE файл (база данни) с атрибутна информация и shx - индекс към геометрията на обектите). Цифровите географски данни включени в него да бъдат представени в координатна система World Geodetic System (WGS84), при използване на картографска проекция Universal Transverse Mercator (UTM), зона 35 Север (представя се при кандидатстване за окончателно плащане).

**В. Документи, удостоверяващи спазването на критериите за подбор, по които проектът е бил оценен:**

1. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо:

1.1. изпълнение или надвишаване на реалният показател за икономия на вода след реализацията на инвестицията за ХМСН спрямо заложения показател в инженерния проект, когато проектното предложение на бенефициента е било оценено по критерий за подбор № 1.1 „С инвестициите, включени в заявлението за подпомагане, се осигурява най-малко 30 % потенциална икономия на вода, съгласно настоящите технически параметри на съответния елемент на напоителната инфраструктура“ от Раздел 10 „Критерии за подбор и предварителна оценка” от Условията за кандидатстване

1.2. изпълнение или надвишаване на реалният показател за увеличаване на площите с осигурена възможност за напояване, в границите на напоителното поле след реализацията на инвестицията за ХМСН спрямо заложения показател в инженерния проект, когато проектното предложение на бенефициента е било оценено по критерий за подбор № 2.2 „Инвестициите в хидромелиоративна инфраструктура по заявлението за подпомагане водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на заявлението за подпомагане“ от Раздел 10 „Критерии за подбор и предварителна оценка” от Условията за кандидатстване.